Debuche, Panboche, Dingboche en so vinnige klim van 2,500 ft op en af. – DIE MAN EN DIE BERG
Party van ons geniet 'n naweek omdat dit beteken ons hoef niks te doen nie, behalwe die lys wat vroulief vir die getroude mans opgestel het. Terwyl ander van ons Vrydag, tydens 'n twee dag rusperiode, besluit het om na 'n uitkykpunt toe te stap wat 300 m hoër is as die plek waar hulle slaap, net om Mount Everest te kan sien.
Ongelukkig was die uitsig nie briljant nie maar die groep kon darem 'n idee kry.
Mount Everest, vir die wat gewonder het.
Gelukkig kon hulle 'n Russiese helikopter sien wat voorrade op- en aflaai. Nico klink baie goed en lyk sommer lus vir die ding as mens na die foto's kyk.
Gister, 08 April 2018, het die groep getrek na Debuche waar hulle vandag so vinnige 2,500 ft op en af geklim het. Hulle is na die plaaslike Buda tempel sodat hulle ekspidiese geseën kan word. As bewys van die inseëning het elkeen 'n serp gerky, wat Nico natuurlik nie dra nie. Die serpie word met geld gevul en dan aan 'n persoon oorhandig wat dan die serpie oopmaak en per ongeluk die geld laat uitval, sonder om dit weer terug te gee…
Dit gaan goed met hom en hy sê die vorige ervarings help hom baie. Hy is op 'n goeie plek, en daarmee bedoel ek sy "state of mind", en nie noodwendig Dingboche nie. Soos hulle sê, no rest for the weary, en nee, ek het nie die name van die plekke opgemaak nie.